Juan Negrín - Biquipedia, a enziclopedia libre

# Juan Negrín

### De Biquipedia

| Iste articlo u sección ha menester d'un wikificato con un formato adecuato á lo manual d'estilo de Biquipedia. Por fabor, edita-lo ta cumplir con eras. No elimines iste abiso dica que lo aigas feito. Colabora wikificando!

Juan Negrín López (As Palmas de Gran Canaria, 3 de febrero de 1892 - París, 12 de nobiembre de 1956) estió un medico fesiologo y politico español, Presidén d'o Gubierno d'a II Republica entre 1937 y 1945 (ya en o esilio).

Juan Negrín estió un d'os personaches más controbertitos d'a Guerra Zebil Española. Seguntes o istoriador Stanley G. Payne, dezaga a fin d'a guerra no i eba presonache más odiato. O bando franquista lo consideraba un « royo traidor », mientres que en ambiens republicans, a més gran parti d'os suyos correlichionarios li retrayeban que la guerra se fazió masiato larga e se desbenió inútil, serbindo a los intreses d'a Unión Sobietica.

Sinesio Vaudilio García Fernandez, conoxito con o seudonimo de Diego Abad de Santillán, melitán anarquista, escritor y editor español y fegura prominén d'o mobimiento anarcosendicalista en España y Archentina estió espezialment cretico con o gubierno y a presona de Juan Negrín, entimando de contino ros crimens comesos por as checas y o PCE (Partito Comunista Español). Como direutor d'a rebista " Timón " dizió que " dende febrero dica mayo de 1937 cayoron asasinatos en Madrid e as suyas redoladas por (...) as checas organizatas por os rusos más de güeitanta zenetistas. O 7 de chinero entimaba Solidaridá Obrera de Barzelona que en Mora de Toledo eban estato asasinatas sisanta presonas, omes y mullers que pertocaban á ra CNT (Confederazión Nazional d'o Treballo) y que no eban comeso més delito que ro de contestar á ros comunistas y os suyos metodos de terror y de sangre ".

O caso de Negrín estió estranio en a pulitica española. A suya incorporazión a la politica estió tardana, dimpués d'estar medico e profesor de fesiolochía. S'eba labrato una carrera d'imbertigador y eba dirichito una clinica pribata en Madrid. Dentro en 1930 en o PSOE (Partito Sozialista Obrero Español), albandonando ras autibidaz imbestigadoras. Charraba barias luengas, cualcosa que no se trobaba a sobent en os politicos españols d'a epoca.

Categorías: Wikificar | Politicos d'España | Presidents

##### Views

- Articlo
- Descusión
- Bersión autual

##### Mirar